OzLabs/hebrew-wiki-articles huggingface dataset:
מצודת קוויבק

בית המגורים הרשמי של [[המושל הכללי של קנדה הממוקם בתוך המצודה.]]
ועידת קוויבק]]
מצודת קוויבק (בצרפתית: Citadelle de Québec) היא מצודה צבאית הממוקמת בראש קפ-או-דיאמן בעיר העתיקה של קוויבק סיטי בפרובינציית קוויבק שבקנדה.

המצודה משמשת בית מגורים רשמי של בית המלוכה הקנדי ושל המושל הכללי של קנדה. בסמוך למצודה נמצא בניין הפרלמנט.

==היסטוריה==
המצודה הראשונה באתר נבנתה בסמוך למישורי אברהם במהלך המאה ה-17 בהוראת לואי דה בוד (Louis de Buade). תוכנית מפורטת יותר לביצורים הוכנה על ידי המהנדס הצבאי ז'אק לאבאס דה נרה באישור סבסטיין לה פרסטרה דה וובאן בשנת 1701.

לאחר כיבוש לואיסבורג בשנת 1745 נערכו במצודה שיפוצים והורחבו ביצוריה על פי תוכניות של המהנדס הצבאי גספאר-ז'וזה שוסרגו דה לרי.

צורתה הנוכחית של המצודה (צורת הכוכב) נבנתה על ידי השלטונות הבריטיים בין השנים 1820–1831 על פי תוכניות של המהנדס הצבאי המלכותי אליאס ווקר דרנפורד. תוכנית זו שילבה בתוכה חלקים מהמצודה הצרפתית של 1745. מטרת הביצורים שנבנו הייתה לנצל את הגובה האסטרטגי של כף דיאמונד למקרה של מתקפה אמריקאית, או מרד של התושבים הצרפתית של קוויבק.

פרדריק המילטון-טמפל-בלקווד אשר כיהן כמושל הכללי של קנדה בשנים 1872–1878 קבע במצודה את מגורי המושל הכללי, ומדי שנה מתגורר בה מאז המושל הכללי מספר שבועות בשנה (יתרת הזמן המושל מתגורר באחוזת רידו).

בשנת 1943 נערכה במצודה ועידת קוויבק, וועידה נוספת בשנת 1944, בהן נכחו וינסטון צ'רצ'יל, פרנקלין דלאנו רוזוולט וויליאם ליון מקנזי קינג ונדונה האסטרטגיה של הממלכה המאוחדת, קנדה וארצות הברית במלחמת העולם השנייה.

המבצר הוא בסיס האם של הרגימנט המלכותי ה-22 של הכוחות המזוינים של קנדה מאז 1920.

==ראו גם==
*אחוזת רידו
*המושל הכללי של קנדה
ביצורי המצודה. במרכז - בניין הפרלמנט.
==קישורים חיצוניים==

* 
*[https://archive.today/20061009183138/http://www.gg.ca/citadelle/index_e.asp המצודה, באתר המושל הכללי של קנדה]

קטגוריה:המלוכה הקנדית
קטגוריה:קוויבק סיטי: מבנים
קטגוריה:קנדה: מעונות רשמיים
קטגוריה:קנדה: מבצרים
לינדזי קמפ

לינדזי קמפ, 2016
לינדזי קית' קמפ (באנגלית: Lindsay Keith Kemp; 3 במאי 1938 – 25 באוגוסט 2018) היה רקדן, שחקן, מורה, אומן פנטומימה וכוראוגרף בריטי.
==ביוגרפיה==
=== תחילת דרכו ===
קמפ נולד בדרום שילדס שבאנגליה. את ילדותו בילה ביורקשיר ולמד בבית הספר לאומנות של ברדפורד, לפני שהתחיל ללמוד ריקוד עם הילדה הולגר ופנטומימה עם מרסל מרסו.

בשנות השישים המוקדמות ייסד לינדזי קמפ להקת רקדנים משלו, הלהקה משכה לראשונה את תשומת הלב הציבורית בהופעתה בפסטיבל אדינבורו בשנת 1968. למרות סיבובי ההופעות שעשה עם להקתו בכל העולם במשך כשלושים שנה והופעותיו המזדמנות בסרטים ובתוכניות טלוויזיה, קמפ ידוע ביותר דווקא בזכות תמיכתם והערכתם של קייט בוש ודייוויד בואי, שהיו שניהם תלמידיו ולזמן קצר אף חברים בלהקת המחול שהקים (בואי כרקדן ובוש כעוזרת מלתחה).

בקיץ 1984 הופיע בירושלים במסגרת פסטיבל ישראל.
=== יצירתו ===
סגנון יצירתו של קמפ היה שילוב ייחודי בין בוטו, פנטומימה, בורלסק, דראג ומיוזיק הול (ז'אנר בריטי של הופעות תיאטרון) ותואר בהזדמנויות שונות כמרתק, צבעוני, פיתויי ומתמכר לתאוות. לרוב השיג ביקורות אוהדות ובסיס מעריצים נאמן.

קמפ הופיע לצד דייוויד בואי וביים את ההופעה של זיגי סטארדאסט שנערכה בריינבו ת'יאטר בלונדון באוגוסט 1972, ואף הופיע בקליפ של אחד משיריו של בואי.

=== המשך פעילותו ואחריתו ===
בתחילת שנות השבעים, קמפ היה מורה פופולרי לריקוד ופנטומימה ונתן שיעורים קבועים במרכז לריקוד בקובנט גארדן. ג'ק בירקט, חברו העיוור של קמפ, לימד בחלק מהשיעורים. נאמר שמיומנותו וראוותנותו היו כה בולטות שתלמידים חדשים לא שמו לב כלל שמורם עיוור.

קמפ נפטר ב-25 באוגוסט 2018 בליבורנו שבאיטליה בגיל 80.

==קישורים חיצוניים==

==הערות שוליים==

קטגוריה:פנטומימאים
קטגוריה:אמנים בריטים
קטגוריה:אנשי חינוך בריטים
קטגוריה:רקדנים להט"בים
קטגוריה:להט"בים בריטים
קטגוריה:בריטים שנולדו ב-1938
קטגוריה:בריטים שנפטרו ב-2018
וילהלם הנשטיין

וילהלם הנשטיין (בגרמנית: Wilhelm Hanstein; 3 באוגוסט 1811, ברלין – 14 באוקטובר 1850, מגדבורג) היה עובד ציבור ושחמטאי גרמני והיה אחד מהחברים של הפליאדות של ברלין.

הנשטיין סייע בייסוד הביטאון Berliner Schachzeitung שלימים הפך ל-Deutsche Schachzeitung.

בשנת 1842 ניצח בדו-קרב את קארל יאניש +4 -1 =1 (+ ניצחונות – הפסדים = תוצאות תיקו). בשנת 1847 ניצח בדו-קרב את בן דודו קארל מאיה +12 -5 =1.

הנשטיין נחשב למומחה בשלב הפתיחה והקדיש חלק מזמנו לעבודה על מדריך הפתיחות של פול בילגר. על שמו נקראת הסתעפות של גמביט המלך 1. ה4 ה5 2. ו4 ה:ו4 3. פו3 ז5 4. רג4 רז7 5. ח4.

== קישורים חיצוניים ==

קטגוריה:שחמטאים גרמנים
קטגוריה:גרמנים שנולדו ב-1811
קטגוריה:גרמנים שנפטרו ב-1850
איסר פן

איסֶר פן (1913 – 1992) היה היועץ הכספי לרמטכ"ל השלישי (1 באוקטובר 1950 – 1 במאי 1953).

== חייו ==
פן נולד בליטא ועלה לארץ ישראל בשנת 1924. בוגר בית הספר הריאלי בחיפה, ולאחר מכן סיים תואר ראשון בכלכלה באוניברסיטה האמריקנית בביירות. במסגרת שירותו בארגון ההגנה היה פן שליש במטה מחוז חיפה. בצה"ל הוא כיהן כראש מִנהל התשלומים, טרם מינויו לתפקיד היועץ הכספי לרמטכ"ל.

כיועץ כספי, פעל פן לביסוס מערך כוחות ארוך ימים של כוחות מילואים. בתקופת כהונתו הוטלה כלל האחריות התקציבית של צה"ל בידי היועץ הכספי ועסקאות הרכש בוצעו על ידו, לאחר אישורן במועצת החימוש העליונה בראשות מנכ"ל משרד הביטחון. בתום שלוש שנים בתפקיד השתחרר משירותו הצבאי בדרגת אלוף-משנה והתמנה לראש אגף האספקה במשרד הביטחון. לאחר מכן כיהן כראש משלחת משרד הביטחון בבריטניה ומשנת 1959 כראש המשלחת בצרפת.

באפריל 1974 נבחר כיו"ר עמותת האגודה לשיקום נפגעי סמים.
לאחר פרישתו ממשרד הביטחון נכנס פן לעולם העסקים. תחילה ייצג את התעשייה האווירית הצרפתית בישראל ואחר כך הקים יחד עם יצחק אלמוג את אינטרגאמא ואת חברת "דלתא פילם".
פן נפטר בשנת 1992 לאחר מחלה ממושכת ונטמן בבית העלמין קריית שאול. הותיר אחריו את רעייתו, אסתר (1924-2018) וילדים.

==הערות שוליים==

קטגוריה:ישראלים ילידי ליטא
קטגוריה:אנשי העלייה הרביעית
קטגוריה:בוגרי בית הספר הריאלי
קטגוריה:בוגרי האוניברסיטה האמריקנית בביירות
קטגוריה:לוחמי ההגנה
קטגוריה:יועצים כספיים לרמטכ"ל
קטגוריה:ראשי אגף אספקה במשרד הביטחון
קטגוריה:אלופי-משנה בצה"ל
קטגוריה:יושבי ראש ונשיאי עמותות
קטגוריה:ישראלים שנולדו ב-1913
קטגוריה:ישראלים שנפטרו ב-1992
Outside (אלבום של דייוויד בואי)

Outside (בחוץ) הוא אלבום קונספט של המוזיקאי הבריטי דייוויד בואי שיצא לאור בשנת 1995. במקור, תוכנן האלבום להוות את חלקה הראשון של יצירה שאפתנית בת חמישה חלקים שלבסוף לא יצאה אל הפועל, בשל כך שמו הרשמי של האלבום הוא 1. Outside.

התוכנית המקורית שליוותה את הפקת האלבום, הייתה הוצאת אלבום בשיתוף בואי והמוזיקאי בריאן אינו, מדי שנה עד לשנת 1999, וכן מחזה מוזיקלי בברודוויי שיתבסס על שירי האלבומים. שם האלבום השני תוכנן להיות Contamination, ושם השלישי Afrikaan.

את חלקי ההס באלבום הקליט הבסיסט הישראלי יוסי פיין, שנבחר על ידי דייוויד בואי במיוחד.

== שירי האלבום ==

== קרדיטים ==
* דייוויד בואי – שירה, קולות, גיטרה, קלידים, סקסופון.
* בריאן אינו – סינטיסייזר.
* ריבס גברלס – גיטרות.
* יוסי פיין – בס.
* מייק גרסון – פסנתר כנף.

==קישורים חיצוניים==

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומי חברת ברטלסמן מיוזיק גרופ
סנט ז'וזפ ז'ירונה

במשחק מול בדאלונה 2007
סנט ז'וזפ ז'ירונה (בקטלאנית: Club Bàsquet Sant Josep Girona) היה מועדון כדורסל ספרדי מהעיר ז'ירונה שבקהילה האוטונומית קטלוניה. בעונתה האחרונה, , שיחקה בליגה הרביעית בספרד.

== היסטוריה ==
הקבוצה נוסדה בשנת 1962 על ידי רמון סיטייה, והחלה לשחק בליגה השלישית. תוך מספר שנים עלתה לליגה הראשונה בספרד, שאז הייתה ליגה חובבנית. ב-1987 כאשר הוקמה ליגה מקצועית חדשה בספרד, הקבוצה החלה לשחק בה כקבוצה מקצועית מן המניין. תוך פחות מחמש שנים שם הקבוצה שונה לשמה הנוכחי, מועדון הכדורסל ז'ירונה.

מאז, הקבוצה לא זכתה בשום תואר ספרדי. אך היא זכתה בתואר האירופאי הראשון שלה בעונת 2006/07 כאשר זכתה בגביע היורוקאפ של פיב"א בניצחונה על אזובמאש מאריופול האוקראינית. בעונה שלאחר מכן הגיעה הקבוצה לגמר גביע יול"ב אך הפסידה לחובנטוד בדאלונה. לפני פתיחת עונת 2008/09 נקלעה הקבוצה לבעיות כלכליות שבעקבותיהן נאלצה לוותר על השתתפותה ביורוקאפ ובלה ליגה.

בשנת 2009 החזירה לעצמה הקבוצה את שמה המקורי סנט ז'וזפ ז'ירונה.

באפריל 2013 הודיעה הקבוצה שהיא תתפרק בסיום עונת 2012/2013.

אולם הבית של הקבוצה הוא פלאו ז'ירונה-פונטז'או, המכיל כ-5,000 מקומות ישיבה.

== תארים ==
*הליגה הקטאלונית:
**אליפות (2): 1996, 2006
**מקום שני: 2007
*גביע יול"ב:
**גמר: 2008
*יורוקאפ (פיב"א):
**זכייה (1): 2007

== קישורים חיצוניים ==

* 

==הערות שוליים==

קטגוריה:קבוצות כדורסל ספרדיות
קטגוריה:ז'ירונה: ספורט
יקיר חיפה

אות יקיר חיפה הוא עיטור הוקרה המוענק מדי שנה על ידי ראש עיריית חיפה לנבחרים מבין ותיקי חיפה, שעסקו בפעילות ציבורית למען העיר ותושביה במהלך חייהם, כאות תודה והוקרה על תרומה ארוכת שנים לעיר ולמדינה. האות מוענק אחת לשנה, ל־12–18 אנשים שנבחרים מקרב ההמלצות והמועמדויות שהוצגו.

כל תושב או ארגון רשאי להציג המלצה למועמדות. מועמדים זכאים הם אנשים מעל לגיל 65, שעיקר פעילותם הציבורית הייתה למען החברה במדינה בכלל ובחיפה בפרט, רצוי שלא על מנת לקבל פרס. בעבר הייתה דרישה מן המועמד להתגורר בחיפה מעל 10 שנים ב־20 השנים האחרונות, אך כיום המועמד נדרש להיות תושב חיפה, או כזה שפעל מרבית חייו למען העיר חיפה.
 
המועמדים נבחרים על ידי הוועדה הציבורית לבחירת יקיר חיפה, שמרכיבה רשימה של המועמדויות העומדות בקריטריונים. הוועדה מגישה את רשימת המועמדים הסופית לאישור מועצת העיר.

העיטור מוענק מדי שנה החל משנות ה-60 של המאה ה-20.

== קישורים חיצוניים ==
* [https://web.archive.org/web/20131013114636/http://www.nhr.co.il/nahariya.php?action=show&type=news&id=10391 יקירי חיפה לשנת תשס"ו], באתר NHR
* [http://www.zepo.co.il/katava.asp?NewsID=2051&CatID=1 יקירי חיפה לשנת תשס"ח], באתר zepo
* [http://haipo.co.il/forum/viewtopic.php?f=8&t=4901 יקירי חיפה לשנת תש"ע], באתר חי-פה
* [http://www1.haifa.muni.il/news/20130807/newsletter.html#art11 יקירי חיפה לשנת תשע"ג] , באתר עיריית חיפה
* [https://web.archive.org/web/20160913055521/http://old.haifa.muni.il/Docs/Documents/documents/MazkirHaIr/OfficialEvents/yakirHaifa2015.pdf יקירי חיפה לשנת תשע"ה], באתר עיריית חיפה
* [http://haifahaifa.co.il/אות-יקיר-העיר-חיפה-לשנת-2016/ יקירי חיפה לשנת תשע"ו], באתר עיריית חיפה
* [http://haifahaifa.co.il/אות-יקיר-העיר-חיפה-לשנת-תשעח/ יקירי חיפה לשנת תשע"ח], באתר עיריית חיפה
* [https://yakir.magazinim.net/ יקירי חיפה לשנים תשע"ט-תש"ף ], באתר עיריית חיפה
* [https://yakir.magazinim.net/?cat=3/ יקירי חיפה לשנת 2020], באתר עיריית חיפה (הוענקו בשנת 2022)
* [https://yakir.magazinim.net/?cat=4/ יקירי חיפה לשנת 2021], באתר עיריית חיפה (הוענקו בשנת 2023)

== הערות שוליים ==

*
קטגוריה:חיפה
חיפה
מסעותיו של טורין

מסעותיו של טורין (באנגלית: Torin's Passage) הוא משחק הרפתקה ממוחשב שפותח והופץ על ידי החברה סיירה. המשחק הוא משחק הפנטזיה השני שפותח על ידי אל לואו, המבוסס על סדרת פרידיין (מאת לויד אלכסנדר) ומזכיר רבות את סדרת "King's Quest". 

המשחק, שהופץ לראשונה בשנת 1995, מגולל את סיפורו של טורין, נער היוצא לשחרר את הוריו מקללה אכזרית, ועובר בדרך מסע של גילוי עצמי. הגרפיקה משובבת הלב של המשחק היא בסגנון דיסני, ודומה לזאת של King`s Quest VII שיצא שנה לפניו. אל לואו הגדיר בעצמו את המשחק: "כמו King's Quest, רק עם הומור".

== עלילת המשחק ==
טורין, גיבור הסיפור, הוא בנם המאומץ של משפחת איכרים הגרים בממלכת סטרטה (Strata).

יום אחד, מכשפה ששמה לייסנשיה חוטפת את הוריו של טורין, לוכדת אותם במעין גבישי קרח ענקיים, ולוקחת אותם איתה ל"אדמות שמתחת" (סדרה של עולמות הקיימים מתחת לאדמת סטרטה). 

טורין שנשלח לפני כן לעיר על ידי אביו, רואה את המאורע מרחוק ואינו יכול לעשות דבר. לאחר שהוא חוזר לביתו בריצה, הוא פוגש אדם זקן לבוש בברדס, המספר לו על המכשפה המרושעת, ואומר לו שכדי להציל את הוריו הוא חייב לרדת ל"אדמות שמתחת".

== קישורים חיצוניים ==
* 
* 

קטגוריה:משחקי Sierra Entertainment
קטגוריה:משחקי הרפתקה ממוחשבים
קטגוריה:משחקי מחשב
קטגוריה:משחקי וידאו משנת 1995
קטגוריה:משחקי DOS
קטגוריה:משחקי הרפתקאות גרפיים מסוג הצבע והקלק
הרעב הסובייטי (1932–1933)

הרעב הסובייטי בשנים 1932–1933 השפיע על כל האזורים מפיקי התבואה בברית המועצות: אוקראינה, צפון הקווקז, אזור הוולגה, דרום הרי אורל, מערב סיביר וקזחסטן. באוקראינה רעב זה מכונה הולודומור ויש רבים הרואים אותו כרצח עם. על פי הערכות שונות מתו ברעב זה ברחבי ברית המועצות בין 5 ל-8 מיליון איש. באוקראינה – 3.2 מיליון (הולודומור), בצפון הקווקז – 2.61 מיליון, ב – 2.74 מיליון, בשטח קזחסטן – כ-1–2.5 מיליון (לפי הערכות שונות) ובסיביר – 1.1 מיליון.

== רקע וגורמים לרעב ==
המשטר הסובייטי בראשות סטלין בברית המועצות כפה על האיכרים קולקטיביזציה של החקלאות. התוכנית נועדה להחליף את החקלאות הביזורית בחוות קטנות שהשתמשה באמצעים פשוטים ובסיסיים בלבד, בחקלאות ריכוזית המאורגנת בקולחוזים וסובחוזים, המשתמשת באמצעים מודרניים, בחוות גדולות, כך שניתן יהיה לייצר אוכל באופן יעיל יותר. הגורל הכלכלי של האיכר הסובייטי נשלט מעתה בידי הממשלה. היא קבעה מראש את מכסת יבול התבואה של הקולחוז ואספה אותו בכוח תמורת פיצוי חומרי מזערי. מכאן ואילך הותר לחברים בקולחוז למכור באופן פרטי רק תוצרת חקלאית שגודלה בחלקה קטנה בחצרם. המטרה המוצהרת של המדיניות הייתה החדרת מודרניזציה. בפועל הייצור צנח. התוכנית גרמה להרס מעמד איכרים שלם, ירידה דרסטית ברמת החיים של האוכלוסייה כולה, והאוכלוסייה הכפרית במיוחד, להתנגדות אלימה לשלטון בקרב מעמד זה, ולרעב הגדול באזורים אלה בשנים 1932–1933.

==ראו גם==
*הולודומור
* הרעב ברוסיה הסובייטית (1921–1922)

==לקריאה נוספת==
* אלק ד' אפשטיין, ג'נוסייד: טיהורים פוליטיים ואתניים בברית המועצות, 1918–1953, האוניברסיטה הפתוחה, תשס"ז 2007, פרק 2: דיכוי החקלאים ורעב יזום בתחילת שנות השלושים, עמ' 75–87.

== קישורים חיצוניים ==
* [https://www.kan.org.il/Podcast/item.aspx?pid=15237 ״ברית המועצות הרעבות״] - פרק על הרעב בפודקאסט [https://www.kan.org.il/podcast/program.aspx?progId=2019 ״מינהר הזמן״], ״כאן״, תאגיד השידור הישראלי

==הערות שוליים ==

קטגוריה:אוקראינה: היסטוריה
קטגוריה:קזחסטן: היסטוריה
ברית המועצות
קטגוריה:1932 בברית המועצות
קטגוריה:1933 בברית המועצות
קטגוריה:אסונות ברוסיה
קטגוריה:אסונות בברית המועצות
קטגוריה:רדיפות פוליטיות בברית המועצות
קטגוריה:פשע באסיה
איסאני

איסאני (בגאורגית: ისანი) הוא אחד מהפרוורים העתיקים בטביליסי, גאורגיה, הנמצא על הגדה השמאלית של נהר הקורה. 

מקור שם הרובע הוא מהמילה הערבית היסאני והתייחסה במקור למצודת איסאני שהגנה על העיר מהתקפה מצפון-מערב, במאות ה-11 וה-12.

== היסטוריה == 

הפרוור נזכר לראשונה במאה ה-11, בתקופת השלטון הערבי בעיר, כמקום המלא במעיינות. בשנת 1045 ניסה בגרט הרביעי, מלך הממלכה הגאורגית המאוחדת, לכבוש את טביליסי. הוא הצליח להיכנס לעיר אבל נתקל בהתנגדות נואשת של חיל המצב הערבי בפרבר המבוצר. 

בשנת 1122, בנה דוד הבנאי, לאחר שכבש את העיר והפך אותה לבירת ממלכתו, את "הארמון המבוצר" על צוק לשפת נהר הקורה. 

בשנת 1177, התקוממו אצילי הממלכה, כנגד גיאורגי השלישי, והכריזו על הנסיך דמנה, בנו של דוד החמישי, שהיה מוכר בקרב האופוזיציה האריסטוקרטית כטוען החוקי לכתר. גיאורגי נמלט ל"ארמון המבוצר" עד שהצבא המלכותי הכניע את המורדים.

מאוחר יותר נכלל ברובע מטחי. בחלוקה המחודשת של טביליסי לרבעים אוחדה איסאני עם סאמגורי לרובע איסאני-סאמגורי. 

קטגוריה:טביליסי: היסטוריה
קטגוריה:טביליסי: רבעים
שורטי

הילה ניסימוב, הידועה בכינויה שורטי (נולדה ב-4 ביולי 1983 בבת ים), היא ראפרית, זמרת ומנחת טלוויזיה ישראלית.

== ביוגרפיה ==
בילדותה ובנעוריה נעה משפחתה בין ארצות הברית לישראל בעקבות עבודתו של אביה, שהיה קבלן.

ניסימוב, הידועה כ"שורטי", החלה את הקריירה המוזיקלית שלה בשנת 2000 כאשר השתתפה באלבום האוסף של מאד מאן "מיקרופון למקסימום", בשיר "מיקרופון למקסימום". ב-2001 השתתפה באלבום השני, "מיקרופון למקסימום 2" בשירים "מי הדיווה" עם MC שירי ו"לא משנה" עם אמ.סי מני וסניקס.

בשנת 2002 הוציאה את הסינגל "תהיי לי לפנטזיה" ביחד עם אבי מסיקה. הסינגל נכנס לאלבומו מ-2004, "מציאות מדומה".

היא התפרסמה לראשונה בשנת 2004, כשהשתתפה בפרויקט של אבי מסיקה "ילדים גדולים", בביצועים מחודשים ל"שכונת חיים" ולשיר הנושא של סדרת הטלוויזיה "פינוקיו" (יחד עם אבי מסיקה ומורן אהרוני), לו גם כתבה קטעי ראפ חדשים.

ב-2005 הוציאה את אלבום הבכורה שלה, "לאלף את הסוררת", ממנו התפרסם שיר הנושא, "לאלף את הסוררת". באלבום, שכלל שירי היפ הופ וראפ לצד בלדות וקטעים אינסטרומנטליים, השתתפו בין השאר דניאל סלומון, שרי, מסיקה וקוואמי. בשירי האלבום ביטאה ניסימוב את דעותיה על תעשיית המוזיקה הישראלית, וחשפה את נטיותיה המיניות כלסבית. בשנת 2006 החלה להנחות, לצד גיא אריאלי, את תוכנית הנוער "מיי בלוג" במסגרת שידורי "רשת" של ערוץ 2. בהמשך אותה שנה הוציאה סינגל בשם "חצי רגל בחוץ, חצי רגל בפנים".

בתחילת 2007 הצטרפה לצוות כתבי ערוץ 24, והוציאה סינגל בשם "שופ שופ".

ב-30 במאי 2010 נדקרה מחוץ לפאב בתל אביב, ונפצעה באורח בינוני. החקירה העלתה כי התוקפת דקרה את שורטי כנקמה על כך שהחלה לצאת עם בת זוגה לשעבר.

שורטי, שהייתה, כאמור, דמות בולטת בקהילה הלסבית, החלה בשלב מסוים לצאת עם גברים. בשנת 2016 הוציאה קליפ, בהשתתפותו של אילן אוספליק, לשיר "צבעים".

ב-2019 השתתפה בתוכנית הריאליטי בישול "משחקי השף", כאשר הייתה בנבחרת של השף אסף גרניט, אך הודחה בהדחה השישית.

ב-2020 התחילה זוגיות עם שני גולדשטיין, לאחר כחצי שנה נפרדו.

== דיסקוגרפיה ==
* לאלף את הסוררת (2005)
*סוכריות חמוצות (2012)

== קישורים חיצוניים ==

* [http://www.youtube.com/theshortyofficial ערוץ היוטיוב הרשמי של שורטי]
* [http://www.tapuz.co.il/tapuzforum/main/forumpage.asp?id=1482 הפורום הרשמי של שורטי] - נסגר
* [http://www.ishim.co.il/p.php?s=שורטי%23זמרת שורטי], בפרויקט "אישים" לתיעוד היצירה הישראלית
* 
* 
* 
* 

== הערות שוליים ==

קטגוריה:זמרים ישראלים
קטגוריה:זמרים השרים בעברית
קטגוריה:ראפריות ישראליות
קטגוריה:מנחות טלוויזיה ישראליות
קטגוריה:מנחי טלוויזיה להט"בים ישראלים
קטגוריה:אמנים ישראלים הידועים בשם במה
קטגוריה:ראפריות יהודיות
קטגוריה:ראפרים יהודים
קטגוריה:זמרים להט"בים ישראלים
קטגוריה:זמרות להט"ביות ישראליות
קטגוריה:משתתפים בתוכניות מציאות ישראליות
קטגוריה:ישראליות שנולדו ב-1983
קטגוריה:ישראלים שנולדו ב-1983
הספינה הטרופה מאולובורון

מיקום הספינה
דגם הספינה מעץ
העתק בגודל טבעי של הספינה, ב[[מוזיאון הארכאולוגיה התת-ימי של בודרום]]
תכשיטי זהב מצרים ממטען הספינה
הספינה הטרופה מאולובורון ספינה טרופה מהמאה ה-14 לפנה"ס (מתקופת הברונזה המאוחרת), אשר מטענה הגדוש הכיל כ-18 אלף פריטים וסחורות מכל רחבי הים התיכון. הספינה נמצאה ב-1982 על ידי צוללים טורקים, דרומית לעיירה קאש (Kaş), אשר באנטליה, טורקיה.

==המסחר הימי==
הספינה היא חלק מקשרי מסחר בינלאומיים שהתקיימו באגן המזרחי של הים התיכון. קשרים אלה התקיימו עוד בסוף האלף ה-3 לפנה"ס. מערכת זאת התפתחה מאוד במחצית השנייה של האלף ה-2 לפנה"ס בתקופת הברונזה המאוחרת.

== הספינה ==
הספינה נבנתה בשיטת ה"ציפוי קודם", שבה גוף הספינה, הציפוי, נבנה תחילה, וחיזוקי הרוחב הצלעות, הותקנו לאחר מכן. אורך הספינה כ-15 מטרים, והיא יכלה לשאת כ-20 טונות מטען. הספינה מתוארכת לתקופת הברונזה המאוחרת. מוצא הספינה אינו ידוע בוודאות, וההשערות כוללות את יוון המיקנית, כנען, מצרים או אשור. המטען הרב בספינה אולי מרמז כי היא הייתה בדרכה לנהר הנילוס, ששימש כמרכז סחר בתקופה, אולי לאחד מפרעוני מצרים העתיקה. הספינה נשאה מטען של חומרי גלם מגוונים ממטילי נחושת ובדיל, זכוכית, חטי פילים ועד שרידי עצי הובנה. בנוסף נמצאו בספינה עשרות קנקנים "כנעניים" ופיטסים (סוג נוסף של כדים גדולים).
הספינה ומטענה מייצגים את אופייה של הפעילות המסחרית בתקופת הברונזה המאוחרת ברחבי המזרח הקדום.

== מטען הספינה ==
===חומרי גלם===
* כ-10 טון מטילי נחושת
* כ-1 טון מטילי בדיל
* זכוכית גולמית
* עץ הבנה (Ebony) ממקור מצרי
* שנהב פיל, שנהב היפופוטם
* ענבר
* זהב
* ביצי יען
* שרף אלה ארצישראלית, בקערות כנעניות
* מזון: בלוטים, שקדים, תאנים, זיתים, רימונים.

===סחורות מעובדות===
* כלי שנהב
* כלים מחרסינה מסוג פיאנס
* גביע זהב
* כלי ארד
* תכשיטי זהב וכסף: עגילים וטבעות.
* חרפושית הנושאת את שמה של נפרטיטי, אשת אחנתון

===נשק===
* כ-6 חניתות
* חרב ממקור איטלקי
* גרזן אבן למטרות פולחן

==לקריאה נוספת==

<div style="direction: ltr;">
* Bahn, P. 100 Great Archaeological Discoveries, Paul Bahn, Ed., with/ Barnes, G; Bird, C; Bogucki, P; Duke, P; Edens, C; Gill, D; Hoffecker, J; Mee, C; Schreiber, K; Snape, S; Stone, A; Tarlow, S; and Thackeray, A; (Barnes & Noble Books, New York; Wiedenfield & Nicolson Ltd, Orion House, London), c 1995. No. 42, The Ulu Burun Shipwreck, by Dr. Christopher Mee, School of Archaeology, University of Liverpool, England
* Cemal Pulak, "The Uluburun Shipwreck: An Overview", The International Journal of Nautical Archaeology 27.3 (1998), pp.188-224
* S. Sherratt, "Circulation of metals and the end of the Bronze Age in the Eastern Mediterranean", in: C F E Pare (ed.) Circulation of Metals in Bronze Age Europe, Oxford 2000, pp.82 ff
* Cemal Pulak, "Balance weights from the Late Bronze Age shipwreck at Uluburun" in: C F E Pare (ed.) Circulation of Metals in Bronze Age Europe, Oxford, 2000
*</li>
</div>

==קישורים חיצוניים==

* [https://web.archive.org/web/20170413041524/http://sara.theellisschool.org/~shipwreck/ulusplash.html אתר הספינה הטרופה מאולו-בורון], קולג' אליס, פיטסבורג פנסילבניה
* 

==הערות שוליים==

קטגוריה:ארכאולוגיה ימית
קטגוריה:ספינות עתיקות
קטגוריה:ספינות טרופות
קטגוריה:טורקיה: אתרים ארכאולוגיים
דייב ויינר

דייב ויינר (באנגלית: Dave Weiner; נולד ב-24 בספטמבר 1976) הוא גיטריסט אמריקאי, הידוע בעיקר עקב השתתפותו בסיבובי הופעותיו של סטיב ואי. בנוסף, הוא מפרסם סרטי הדרכה לגיטרה, תחת השם "the Riff of the Week" (בעברית - ריף השבוע), כל יום רביעי ביוטיוב, iTunes ובאתרו הפרטי.

==הצטרפותו לסטיב ואי==
ויינר הצטרף לראשונה ללהקה של סטיב ואי כאשר הלך ללמוד ב Musicians Institute (ידוע גם בשם GIT). בזמן שהותו שם הוא קיבל עבודה כמתמחה במשרד, והבוס באותו המשרד הכיר את סטיב ואי. במהלך עבודתו יצא לו להעביר ניירת לביתו של ואי, וכך יצא לו להכיר את ואי אישית. כעבור כשבועיים הבוס שלו קיבל שיחה מואי, בה הוא מבקש ממנו שיודיע לוויינר להגיע לסטודיו שלו, ללמוד ארבעה עשר שירים, ולצאת איתו לסיבוב הופעות. ויינר ממשיך לצאת לסיבובי הופעות עם סטיב ואי בסיבובי ההופעות הפרטיים שלו כמו גם לסיבובי ההופעות של ה-G3.

==קריירת סולו==
ויינר הוציא אלבום סולו, בשם Shove the Sun Aside. האלבום יצא לאור במקור ביוני 2004 על ידי חברת התקליטים של Meyer Jane, שוחרר מחדש במרץ 2005 על ידי Favored Nations. זהו אלבום אינסטרומנטלי אשר ויינר מנגן בו בעיקר בגיטרה בעלת שבעה מיתרים. ויינר ממשיך לצאת לסיבובי הופעות עם הלהקה שלו.

==דיסקוגרפיה==
*2004 Shove the Sun Aside 
*2005 Shove the Sun Aside (הוצאה מחודשת)

==קישורים חיצוניים==
* 

* [http://www.vai.com/ האתר הרשמי של סטיב ואי]
* [https://web.archive.org/web/20110724104831/http://www.tinfoilmusic.net/guitar-gods-mainmenu/79-guitar-gods/1202-guitar-gods-dave-weiner ריאיון עם דייב ויינר: GUITAR GODS]

קטגוריה:גיטריסטים אמריקאים
קטגוריה:אמריקאים שנולדו ב-1976
אזור טבע בראשיתי

אגם קוק באזור הטבע הבראשיתי ברידג'ר, [[היער הלאומי טיטון-ברידג'ר, ויומינג, ארצות הברית]]
[[עמק יוסמיטי בפארק הלאומי יוסמיטי, פארק לאומי השוכן בחלק המזרחי-מרכזי של מדינת קליפורניה שבארצות הברית.]]
אזור טבע בראשיתי (באנגלית: Wilderness area) מוגדר בדרך כלל כסביבה טבעית בכדור הארץ שלא השתנתה כתוצאה מפעילות האדם. אזורי טבע בראשיתי הם בעלי חשיבות למטרות מחקר אקולוגי, שימור טבע, בידור ופנאי. סיבות נוספות לחשיבות האזורים הללו היא ערכם התרבותי, הרוחני, המורלי או האסתטי.

המילה "wilderness" נגזרת מהמושג "wildness" (פראוּת), ובמילים אחרות, אזור שלא נשלט על ידי בני אדם. המקור האטימולוגי של המילה הוא במילה wildeornes באנגלית עתיקה, שהיא עצמה נגזרת מהמילה wildeor, שמשמעותה חיית פרא. לפי נקודת השקפה זו הפראיות של המקום היא זו שהופכת אותו לאזור טבע בראשיתי. עצם נוכחות או פעילות האדם גורמת לכך שהאזור לא ייחשב יותר לאזור טבע בראשיתי. מערכות אקולוגיות רבות שהיו ועודן מיושבות או מושפעות כתוצאה מפעילות האדם, עשויות להיחשב בכל זאת לאזור טבע בראשיתי. לפי נקודת השקפה זו אזור טבע בראשיתי הוא אזור מאוזן אקולוגית שבו התהליכים הטבעיים מתנהלים ללא התערבות מצד האדם.

==קישורים חיצוניים==

*[https://web.archive.org/web/20111023065024/http://www.wilderness.net/index.cfm wilderness.net], אתר על אזור הטבע הבראשיתיים בארצות הברית. 
*[http://leopold.wilderness.net/ אתר של מכון מחקר העוסק במחקר על אזורי טבע בראשיתיים] 
*[http://www.pewenvironment.org/campaigns/campaign-for-americas-wilderness/id/62078 Campaign for America's Wilderness], הגנה על הטבע הפראי בארצות הברית באתר Pew Environment Group 

קטגוריה:מערכות אקולוגיות
פול בילגר

פול בילגר (בגרמנית: Paul Rudolf (or Rudolph) von Bilguer; 21 בספטמבר 1815 - 16 בספטמבר 1840) היה שחמטאי גרמני ותאורטיקן שחמט, וזאת בנוסף להיותו קצין בצבא הפרוסי. 

בילגר היה חבר באיגוד השחמט הברלינאי, וחבר הפליאדות של ברלין.
חיבר את ספר הפתיחות המקיף הראשון Handbuch des Schachspiels, שעד היום מכונה בקיצור "הבילגר". הוא מת בגיל 25 משחפת ועבודתו הושלמה שלוש שנים אחרי מותו על ידי חברו טאסילו פון דר לאסה; לאחר מכן יצאו עשרות מהדורות עדכונים של הספר, האחרונה שבהן בשנת 1922.

== קישורים חיצוניים ==

* [http://books.google.de/books?id=hSgCAAAAYAAJ&pg=1&hl=de#PPP9,M1 ספר תאוריה שכתב על פתיחת שני הפרשים],books.google.de

קטגוריה:שחמטאים גרמנים
קטגוריה:מחברי ספרי שחמט גרמנים
קטגוריה:גרמנים שנולדו ב-1815
קטגוריה:גרמנים שנפטרו ב-1840
פונקציה חד-חד-ערכית ועל

במתמטיקה, פונקציה חד-חד-ערכית ועל (נקראת גם בִּייקציָה; באנגלית: Bijection) מקבוצה X לקבוצה Y היא פונקציה המתאימה לכל איבר של X איבר אחד ויחיד של Y, כך שכל איבר ב Y מותאם לאיבר ב X. פונקציה חח"ע (חד חד ערכית) ועל נקראת "פונקציה הפיכה" וגם זיווג.

באופן פורמלי: <math>f:X\rarr Y</math> חד-חד-ערכית ועל אם ורק אם לכל <math>b\in Y</math> קיים <math>a\in X</math> יחיד כך ש <math>f(a) = b</math>. בתנאי זה, קיומו של <math>a</math> מבטא את העובדה שהפונקציה היא פונקציה על, והיחידות שלו (כלומר העובדה שלא קיימים <math>a,a'</math> שונים שעבורם <math>f(a) = f(a')</math> ,) מבטאת את העובדה שהפונקציה חד-חד-ערכית.

==דוגמאות==
* מכירת כרטיסי קולנוע יוצרת התאמה בין קהל הצופים לבין הכיסאות שבאולם הקולנוע. כאשר כל הכרטיסים נמכרו, זו התאמה חד-חד-ערכית ועל - לכל כיסא באולם הקולנוע מותאם צופה אחד ויחיד. כאשר לא כל הכרטיסים נמכרו, זו התאמה חד-חד-ערכית שאינה על - יש כיסאות פנויים באולם.
* פונקציה המתאימה לכל מספר זוגי את החצי שלו (כלומר מתאימה ל-2 את 1, ל-4 את 2, ל-6 את 3 וכו') היא פונקציה חד-חד-ערכית ועל מקבוצת המספרים הזוגיים לקבוצת המספרים הטבעיים.
גרף פונקציה <math>y=x^2</math> בתחום <math>[-2,2]</math>
* הפונקציה <math>y=x^2</math> היא חד-חד-ערכית ועל בתחום <math>f:[0, \infty) \rightarrow [0, \infty)</math>, משום שכל ערך של y בקטע הממשי <math>[0, \infty)</math> מתקבל בדיוק פעם אחת. הפונקציה איננה חד-חד-ערכית בתחום <math>f:(-\infty, \infty) \rightarrow [0, \infty)</math> משום שכל ערך של y בקטע הממשי <math>(0, \infty)</math> מתקבל פעמיים (הערך 4, למשל, הוא <math>f(2)</math> וגם <math>f(-2)</math>).
* הפונקציה <math>y=x^3</math> היא חד-חד-ערכית ועל בתחום <math>f:[-1, 1] \rightarrow [-1, 1]</math>, משום שכל ערך של y בקטע הממשי <math>[-1,1]</math> מתקבל בדיוק פעם אחת.

===דיאגרמות להמחשה===
<gallery mode="packed">
קובץ:Bijection.svg|פונקציה חד-חד-ערכית ועל
קובץ:Injection.svg|פונקציה חד-חד-ערכית שאינה על
קובץ:Surjection.svg|פונקציה על שאינה חד-חד-ערכית
קובץ:Not-Injection-Surjection.svg|פונקציה שאינה חד-חד-ערכית ואינה על
קובץ:Not a Function.svg|מיפוי שאינו פונקציה כי חסר יעד ייחודי לאחד המקורות
</gallery>

==תכונות ושימושים==
* אם קיימת פונקציה כזו בין <math>X</math> ל-<math>Y</math>, הקבוצות <math>X</math> ו-<math>Y</math> נקראות "שקולות" והן בעלות אותה העוצמה.
* פונקציה היא חד-חד-ערכית ועל אם ורק אם היא הפיכה, ולכן היא מגדירה יחס שקילות בין קבוצות על פי עוצמתן ובפרט יחס סימטרי.
*
* אם על הקבוצות <math>X,Y</math> מוגדר מבנה נוסף (פעולות אלגבריות, טופולוגיה, מטריקה וכדומה), אז פונקציה חד-חד-ערכית ועל ביניהן השומרת על המבנה נקראת איזומורפיזם.
* פונקציה חד-חד-ערכית ועל מקבוצה אל עצמה נקראת תמורה.
* אוסף התמורות על קבוצה <math>X</math> הוא חבורת הסימטריות של הקבוצה; לדוגמה, הפונקציה המתאימה לכל מספר שלם את העוקב שלו, היא תמורה על המספרים השלמים.
* פונקציות חד-חד-ערכיות ועל הן מאבני הבניין של צפנים סימטריים מודרניים רבים בקריפטוגרפיה.

== ראו גם ==
* תמורה (מתמטיקה)
* פונקציה הפיכה

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
חד-חד-ערכית ועל
קטגוריה:מורפיזמים
איב סן-לורן

דף הפתיחה של ysl.com, החנות המקוונת של איב סן-לורן, במהלך [[יוני 2008, לאחר מותו של מייסד החברה: "ארגון איב סן לורן כולו המום לאור החדשות לגבי מותו של אדון איב סן לורן. גאונותו שאין שני לה, הביאה לשינוי מהותי בעולם האופנה והותירה בו חותם אשר לא ניתן לחקותו. נעצבנו עמוקות מלכתו ואנו מרכינים ראשנו לנוכח המורשת האדירה שהוא מותיר בידינו... וולארי הרמן, מנכ"ל איב סן לורן".]]
סמליל המותג הנושא את שמו של סן-לורן
איב אנרי דונא דייב מתיו-סן-לורן (בצרפתית: Yves Saint Laurent; 1 באוגוסט 1936 – 1 ביוני 2008) היה מעצב אופנה צרפתי שנחשב לאחד מגדולי מעצבי האופנה במאה ה-20.

סן-לורן היה אחד מן המעצבים המובילים הן בתחום האופנה ללבישה מוכנה והן בתחום התפירה העילית. הוא היה פעיל בראש בית האופנה הצרפתי שנקרא על שמו "איב סן-לורן" מ-1961 עד 2002.

הלך לעולמו בפריז ב-2008 כשהיה בן 71 אחרי מאבק במחלה ממושכת.

==ביוגרפיה==
סן-לורן נולד למשפחה צרפתית מצרפת שהתיישבה באוראן שבאלג'יריה הצרפתית, כשהייתה זו קולוניה צרפתית. הוריו היו צ'ארלס ולוסיין אנדרה מתאו-סן-לורן. הוא עזב את ביתו בגיל 18 והחל לעבוד בבית האופנה של כריסטיאן דיור.
זמן קצר לאחר שהחל להצליח, גויס סן-לורן לצבא צרפת במהלך מלחמת העצמאות של אלג'יריה. לאחר מספר ימים, בהם חווה התמטטות עצבים שאחריה אובחן כבעל אישיות דו-קוטבית, אושפז סן-לורן בבית חולים פסיכיאטרי. הטיפול הפסיכיאטרי שלו כלל בין היתר גם טיפול במכות חשמל.

ב-1962, כאשר החלים סן-לורן מהתמוטטות העצבים שחוה, הוא עזב את "דיור" והקים מותג משלו בשם "YSL" יחד עם בן זוגו פייר ברגה. הוא התפרסם בשל השימוש והעיבוד של המראה הביטניקי לאופנה עילית. מאוחר יותר הפכו חליפות טוויד, מכנסיים בעלי צללית ארוכה וצמודה, מגפיים גבוהים לסימני ההיכר של בית האופנה שלו. אחד מהישגיו הבולטים היה הכנסתם לאופנה של חליפות המכנסיים לנשים באמצע שנות ה-60, פעולה אשר ללא ספק חוללה שינוי בלבוש הנשים המערביות מאז. סן-לורן היה מעצב האופנה הראשון שהעסיק דוגמניות שחורות לתצוגות האופנה שלו.

ב-1983 קיבל סן-לורן תואר כבוד ממוזיאון המטרופוליטן לאמנות והיה למעצב האופנה הראשון המקבל אות זה בעודו בחיים.

ב-1 ביוני 2008 הלך לעולמו לאחר מאבק במחלת סרטן המוח, בביתו בפריז.

== המותג כיום ==
 
לאחר מותו של איב, התפצל המותג והוגדר מחדש בקטגוריית אופנה, בישום וטיפוח.

בשנת 2010 מותג האופנה איב סן-לורן עבר מיתוג מחדש וקוצר לסן-לורן והוא מאגד בתוכו את בית האופנה בלבד. באותה שנה, רכשה קבוצת לוריאל את הזכויות בקטוגריית האיפור, טיפוח והבישום של איב סן לורן והוא פועל ברישום הסימן המסחרי YSL.

==קישורים חיצוניים==

* [http://www.ysl.com YSL] - האתר הרשמי
* [http://www.pitgam.net/data/%5Bאיב+סן+לורן%5D/1/1/0 ציטוטים של איב סן-לורן], באתר "בין המירכאות"
* 
* 
* 
* 
* 
* יסמין בועז, [http://www.schoolportal.co.il/site/index.php?b=4826 איב סן-לורן – תולדות חייו], באתר "המוזיאון הווירטואלי לעיצוב אופנה ותלבושות"
* 
* 
* 

קטגוריה:מעצבי אופנה צרפתים
קטגוריה:מותגי אופנה עילית
קטגוריה:מקבלי אות לגיון הכבוד
קטגוריה:להט"בים צרפתים
קטגוריה:צרפתים ילידי אלג'יריה הצרפתית
קטגוריה:צרפתים שנולדו ב-1936
קטגוריה:צרפתים שנפטרו ב-2008
גילברט הרדט

גילברט ה' הֵרְדְט (אנגלית: Gilbert H. Herdt; נולד ב-24 בפברואר 1949) הוא אנתרופולוג תרבותי אמריקאי המתמחה במיניות וזהות מגדרית תלויות תרבות, ופרופסור למיניות.
== ביוגרפיה ==
אחד ממחקריו הגדולים נערך בגינאה החדשה על שבט ה"סמביה" (שם בדוי), ובחן את השפעותיהן של התרבות והחברה על יצירת משמעויות מיניות והתנהגות על פיהן. רבים רואים במחקרו שם את הדוגמה הבוטה ביותר לחוסר השפעתן של חוויות ילדות על ההעדפה המינית.

בשבט, מופרדים הבנים מהבנות ומתחנכים בנפרד. כדי לרכוש את הגבריות המיוחלת מבצעים הילדים מין אוראלי יומיומי בנערים הבוגרים (בליעת נוזל הזרע נחשבת חיונית לפיתוח חוסן ובגרות). הטקס מתקיים עד אשר הנער מגיע לגיל 15 בערך, אז הופך הוא ל"חונך" של ילד צעיר. בהגיעו לגיל 22 בערך, הגבר הצעיר – שחווה מאות התנסויות הומוסקסואליות פסיביות ואקטיביות – מתחתן, ומאותו יום נחשב איבר המין שלו "מלוכלך" ומגעו בגבר אחר נחשב מסוכן. במחקרו גילה הרדט שלמרבה הפלא, שיעור ההומוסקסואלים בקרב בני השבט זהה לשיעורם באוכלוסיות אחרות בעולם – כחמישה אחוזים.

מחקר נוסף ערך הרדט עם החוקר הן טן ברומלהאוס (Han ten Brummelhuis). השניים חקרו בארצות הברית בוגרים ומשפחותיהם בהקשר של התגלות מחלת האיידס בתרבות ההומוסקסואלים והתפקיד שמשחקת מדיניות חברתית בנושאי מין ובריאות.
המחקר מדגים את המורכבות בלמידת התנהגות מינית. הם תיארו את הגיוון התרבותי והאירו את המשתנים בקרב קבוצות אתניות של מדינה אחת ואת המכניזם המפיץ את האיידס לתרבויות שונות. מחקר זה קרא לחוקרים אחרים בתחום לחשוב מחדש על המחקרים שלהם, ופנה בעיקר לאלו שהתחילו בבהלת המחקרים על איידס.

בנוסף חקר הרדט את דרך החיים ההומוסקסואלית, כיצד היא נבנית בצורה שונה בתרבויות שונות.
הרדט גילה כי בחברות מחוץ לחברה המערבית, אין הרעיון של הומוסקסואליות משתקף במודעות, אך למרות זאת קיימות בהן פעילויות שהן באופן חד משמעי הומוסקסואליות לעין מערבית. הרדט ניסה להראות כי השוני הוא ש"פעילויות הומוסקסואליות" אלו הן חלק בלתי נפרד מחייו של הגבר ויש להן מטרה מסוימת.
הרדט טוען כי אדם לא צריך לאמץ מבנה של תרבות אחרת ולא לכפות את תרבותו על אחרים.

בנוסף חקר גילברט חקר את נושא ה"תשוקה", ותיאר בגישתו שלושה סוגי תשוקה:
תשוקה מינית (המורכבת ממשיכה לאובייקט ממין כלשהו ומהעדפה לטכניקה מסוימת, הנוצרת מקישורים בין אוריינטציה וזהות מינית), תשוקה ליחסים חברתיים מסוימים ותשוקה לאובייקטים חברתיים וסמלי סטטוס.

הרדט מעיד כי חייו המקצועיים "הוקדשו לקידום האנתרופולוגיה ובייחוד האנתרופולוגיה של המיניות. הסיפוק הגדול היה בהפיכת המיניות לשדה מחקר פרוצסואלי בארצות הברית ומחוצה לה..."

==מכּתביו==
<div dir=ltr>
* Sambia sexual culture :essays from the field
* Culture and sexual risk :anthropological perspectives on AIDS
* Intimate communications :erotics and the study of culture
* Same sex, different cultures :exploring gay and lesbian lives
* Introduction : gays and lesbians across cultures
* [https://web.archive.org/web/20120205191708/http://nsrc.sfsu.edu/ national sexsuality resource center]
</div>

==קישורים חיצוניים==

קטגוריה:אנתרופולוגים אמריקאים
קטגוריה:בעלי תואר דוקטור מאוניברסיטת וושינגטון
קטגוריה:אמריקאים שנולדו ב-1949
אוי קלט

גיליון אוי קלט, 2014
אוּי קֶלֶט (בהונגרית - "Új Kelet", פירושו: "מזרח חדש") הוא עיתון ישראלי בשפה ההונגרית, המשכו של עיתון יהודי ציוני שהופיע בעבר בשפה ההונגרית בטרנסילבניה, רומניה. העיתון הוא כתב העת הישראלי הוותיק ביותר.

== היסטוריה ==
העיתון החל את דרכו בעיר קלוז' (קולוז'וואר) בטרנסילבניה ביוזמת חיים וייסבורג, מנהיג ציוני בן העיר, ויצא לאור לראשונה ב-19 בדצמבר 1918 כשבועון. בשנת 1920 הפך ליומון. עורכו הראשון היה בלה סקיי שהוחלף על ידי ד"ר ארנה מרטון בשנת 1919. בשנת 1927 החל לערוך את העיתון פרנץ ימבור. לאחר סיפוחה מחדש של קלוז' להונגריה, אז בת בריתה של גרמניה הנאצית, בשנת 1940, עמד העיתון בסכנה בשל הקו הציוני שנקט, והשלטונות הורו על סגירתו. ד"ר מרטון עלה לארץ ישראל לאחר מלחמת העולם השנייה ובשנת 1948 החל להופיע העיתון בעריכתו בתל אביב. בדצמבר 1952 נסגר העיתון ליום אחד, עקב עבירת צנזורה. לאחר מותו של מרטון (ב-1960), ערכה את העיתון הד"ר גיזלה מרטון. כסגן העורך המשיך לשמש העיתונאי דוד שן.

בין הכותבים הידועים בעיתון, בתקופת הופעתו בישראל, היו אלכסנדר זאובר, ישראל קסטנר (שכתב בעיתון עוד בטרנסילבניה, היה כתב ספורט ובהמשך היה כתב מדיני, וחזר לעבוד בישראל כעורך לילה, עד להירצחו), יוסף לפיד, אפרים קישון (אוסף טוריו שפורסמו בעיתון "אוי קלט" יצא לאור בהונגרית בשם Ige-mige, תורגם לעברית בידי אביגדור המאירי וראה אור בספר "העולה היורד לחיינו"), הסופר אילש קוצר, אוטו רפפורט, דוד דרורי ואשר דיאמנט.

משנות ה-60 ועד אמצע שנות ה-90 היה העיתון בבעלות "החברה המאוחדת לפרסומים והדפסות" - חברה בשליטת מפלגת העבודה שהוציאה לאור עיתונים בשלל שפות. בהמשך נמכר העיתון לג'ורג' אדרי. בשנות ה-70 היה שיתוף פעולה בינו לבין לוח מעריב, ומודעות לוח מעריב פורסמו במקביל באוי קלט.

במהלך העשור הראשון של המאה ה-21 ערך את העיתון (שהפך בינתיים לשבועון) דן עופרי. לאחר מכן התמנתה סילביה ארוש-הידו (Erős-Hajdu Szilvia) כעורכת ראשית. הבעלים והמנכ"ל של העיתון היה ג'ורג' אדרי. ב-2015, עקב ידיעות על סגירתו האפשרית של העיתון, הוא נרכש על ידי קריסטוף שטיינר, אזרח הונגרי ממוצא יהודי ושתי עיתונאיות ישראליות, שרה שלמון, צלמת במקצועה, ואווה ואדס, עיתונאית, שמונתה לעורכת הראשית. תדירות העיתון הפכה לפעם בחודשיים, אך הוא ממשיך לספק תוכן עשיר בשפה ההונגרית. העיתון מופץ באלף עותקים, מאתיים מהם בהונגריה.

== קישורים חיצוניים ==
* 

* [http://web.nli.org.il/sites/JPress/Hebrew/Pages/uj-kelet.aspx אוי קלט], באתר "עיתונות יהודית היסטורית" של הספרייה הלאומית
* [http://jpress.org.il/Olive/APA/NLI_heb/?action=tab&tab=browse&pub=UJK אוי קלט] באתר עיתונות יהודית היסטורית (גרסה בת חיפוש בכל טקסט העיתון)
* 
* 

==הערות שוליים==

*
קטגוריה:ישראל: שבועונים
קטגוריה:עיתונות יהודית
קטגוריה:ישראל: עיתונים
קטגוריה:הונגרית
קטגוריה:יהדות הונגריה
קטגוריה:יהדות רומניה
קטגוריה:הונגרית בישראל
קטגוריה:ציונות בהונגריה
טאסילו פון דר לאסה

הברון טאסילו פון דר לאסה (בגרמנית: Tassilo, Baron von Heydebrand und der Lasa; 17 באוקטובר 1818 – 27 ביולי 1899) היה שחמטאי גרמני והיה אחד מהחברים של הפליאדות של ברלין.

== חייו ==
פון דר לאסה נולד בברלין. למד משפטים בבון ובברלין. משנת 1845 היה דיפלומט בשירות פרוסיה, ושירת בסטוקהולם, בקופנהגן, בריו דה ז'ניירו ובמקומות נוספים. הוא פרש מהשירות הדיפלומטי בשנת 1864 ולאחר מכן הקדיש את כל זמנו לנושאי השחמט.

לעולם השחמט המודרני הוא מוכר בעיקר כמי שסיים את כתיבת ספר הפתיחות המקיף הראשון Handbuch des Schachspiels, שעד היום מכונה בקיצור "הבילגר" על שמו של פול בילגר שהתחיל את כתיבת הספר אך לא זכה לסיימו.

בשנת 1850 פרסם פון דר לאסה בעיתון בשחמט הגרמני קריאה לתחרות שחמט בינלאומית, הראשונה אי פעם, שתתקיים בגרמניה. במקום זאת התחרות הראשונה מסוגה התקיימה בשנת 1851 בלונדון. פון דר לאסה לא שיחק בתחרויות, היות שהיה עסוק מדי, אך שיחק היטב גם נגד שחקנים מובילים כהווארד סטאונטון ואדולף אנדרסן. הוא חקר את ההיסטוריה של השחמט והיה תאורטיקן.

פון דר לאסה פרסם מאמרים רבים בעיתונות השחמט הגרמנית ובשנת 1897 פרסם את עבודתו הגדולה "מחקרים על ההיסטוריה והספרות השחמטאית" Geschichte und Literatur des Schachspiels, Forschungen. במהלך מחקריו הוא סייר בארצות רבות (כולל נסיעה מסביב לעולם בשנים 1887–1888) ואסף ספרי שחמט רבים לספריתו. את קטלוג הספרייה פרסם בשנת 1896. בשנת 1898 איגוד השחמט הגרמני בחר בו לחבר כבוד, הראשון אי פעם, כהוקרה לפועלו בנושאי השחמט.

אחד משירותיו האחרונים של פון דר לאסה היה לעודד את הרולד מארי להעמיק את המחקרים על ההיסטוריה המוקדמת של השחמט. פון דר לאסה מת ביולי 1899 בליסה, כיום בפולין. ספרייתו עדיין שמורה במצבה המקורי בארמון קורניק ליד פוזנן.

== התמודדויות ==
{| class="wikitable sortable"
! שנה !! מיקום !! המתמודד השני !! class="unsortable" colspan="2" | תוצאה
|-
|1843 || || הנרי תומאס באקל || 2 מ-3|| ניצחון
|-
|1845 || || אדולף אנדרסן || 4 מ-6 || ניצחון
|-
|1846 || ווינה || יוהאן לבנטל || 6 מ-7 || ניצחון
|-
|1850 ||פרנקפורט || ג'ון שולטן || 4 מ-5 || ניצחון
|-
|1851 || || אדולף אנדרסן || 10 מ-15|| ניצחון
|-
|1853 ||בריסל || הווארד סטאונטון || 7 מ-13|| ניצחון
|-
|}

== לקריאה נוספת ==
 <div style="direction: ltr;">
* Vlastimil Fiala (Ed.): Tassilo von Heydebrand und der Lasa and his chess collection: international conference of chess historians, September 16-18 (2003). Biblioteka Kórnicka, 2003. 
</div>

== קישורים חיצוניים ==

* [http://www.chesscafe.com/text/spinrad07.pdf מאמר מקיף על פון דר לאסה]
* [http://books.google.com/books?id=r7wCAAAAYAAJ&printsec=titlepage&dq1&hl=de ספר סרוק של פון דר לאסה],books.google.com
* [http://books.google.com/books?id=RicCAAAAYAAJ&printsec=titlepage&dq=1&hl=de ספר על גרקו ולוצנה של פון דר לאסה],books.google.com
* [http://chessmetrics.com/cm/CM2/PlayerProfile.asp?Params=199510SSSSS3S139502000000111000000000032510100 מידע כללי]

קטגוריה:ערכים שבהם תבנית בריטניקה אינה מתאימה
קטגוריה:שחמטאים גרמנים
לאסה
קטגוריה:דיפלומטים גרמנים
קטגוריה:ברלין: אישים
קטגוריה:גרמנים שנולדו ב-1818
קטגוריה:גרמנים שנפטרו ב-1899
סוני פיין

סוני פיין (באנגלית: Sonny Payne; 4 במאי 1926 - 29 בינואר 1979) היה מתופף ג'אז אמריקאי שנודע בעיקר בזכות עבודתו עם קאונט בייסי וכן עם הארי ג'יימס. פיין נולד בניו יורק, בנו של המתופף של וילד ביל דייוויס.

פיין קיבל את הכשרתו המוזיקלית מאביו ומויק ברטון והחל לנגן בצורה מקצועית ב-1944. בשנות הארבעים עבד עם כמה וכמה מוזיקאים בסביבות ניו יורק, וצבר לו מוניטין. בשנות החמישים החל לעבוד עם ארסקין הוקינס והביג בנד שלו, וכן הוביל תזמורת משל עצמו למשך שנתיים. לקראת סוף 1954 פיין עבר לנגן עם בייסי והפך למתופף הקבוע שלו למשך יותר מעשר שנים. אצל בייסי זכה פיין להביע את עצמו בחופשיות רבה, והיה אחד הקולות הבולטים בהקלטותיו. ב-1965 עזב את בייסי ועבר להוביל שלשה משל עצמו יחד עם הסקסופוניסט אילנוי ג'אקט. פיין היה חוזר מזמן לזמן לנגן עם בייסי והביג בנד שלו, גם בתקופה בה עבד עם מוזיקאים אחרים. אך את סוף הקריירה שלו בילה בעיקר עם הארי ג'יימס והביג בנד שלו, לשם הצטרף בשנת 1966 ובה ניגן עד ימיו האחרונים.

==קישורים חיצוניים==

קטגוריה:נגני ג'אז: מתופפים
קטגוריה:מתופפים אמריקאים
קטגוריה:אמריקאים שנולדו ב-1926
קטגוריה:אמריקאים שנפטרו ב-1979
סעודיה (חברת תעופה)

סמליל החברה הקודם
בואינג 777-200ER של חברת סעודיה]]
בואינג 777-300ER של החברה]]
איירבוס A330-300 של החברה]]
בואינג 747-8F של סעודיה קרגו]]
חברת התעופה סֻּעוּדִּיָּה (או בשמה הקודם: סעודי אראביאן איירליינס, בערבית: الخطوط الجوية العربية السعودية; באנגלית: Saudi Arabian Airlines) היא חברת התעופה הלאומית של ערב הסעודית. מרכז הפעילות הראשי של החברה נמצא בנמל התעופה של ג'דה עם מרכזים נוספים בנמלי התעופה של ריאד ודמאם.

==תולדות החברה==
החברה נוסדה ב-1945 כשנשיא ארצות הברית פרנקלין רוזוולט העניק למלך סעודיה מטוס דאגלאס DC-3.

נכון לשנת 2010, בשונה מרוב חברות התעופה בעולם, מפעילה החברה צי מטוסים של ארבע יצרניות שונות - מטוסים מתוצרת חברות התעופה המובילות בעולם בואינג, איירבוס ואמבראר וכן של מקדונל דאגלס הוותיקה שהתמזגה בשנת 1997 עם חברת בואינג.

ב-29 במאי 2012 כחלק ממיתוג מחדש שנעשה לרגל כניסתה של החברה לברית התעופה סקאיי טים, שונה שם החברה מ-סעודי אראביאן איירליינס, לשם ששימש אותה בין השנים 1972-1996; "סעודיה".

==צי המטוסים==
צי המטוסים של החברה נכון לינואר 2021:

{| class="toccolours" border="1" cellpadding="3" style="border-collapse:collapse;text-align:center "
|- style="color:black;background:beige;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:black;background:beige;"
! style="width:40px;" | <abbr title="מחלקה ראשונה">F</abbr>
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=3|איירבוס A320-200
|rowspan=3|47
|rowspan=3|—
|rowspan=3|–
|12
|120
|132
|rowspan=3|
|-
|20
|96
|116
|-
|12
|132
|144
|-
|איירבוס A321-200
|15
|—
|–
|20
|145
|165
|
|-
|איירבוס A320neo
|—
|30
| colspan="4" |אין מידע
|
|-
|איירבוס A321neo
|—
|5
| colspan="4" |אין מידע
|
|-
|איירבוס A321LR
|—
|15
| colspan="4" |אין מידע
|
|-
|איירבוס A321XLR
|—
|15
| colspan="4" |אין מידע
|
|-
|rowspan=3|איירבוס A330-300
|rowspan=3|32
|rowspan=3|—
|—
|36
|262
|298
|rowspan=3|
|-
|—
|36
|252
|288
|-
|—
|30
|300
|330
|-
|rowspan=4|בואינג 777-300ER
|rowspan=4|35
|rowspan=4|—
|12
|36
|242
|290
|rowspan=4|
|-
|24
|36
|245
|305
|-
|—
|30
|351
|381
|-
|—
|30
|383
|413
|-
|בואינג 787-9
|13
|–
|–
|24
|274
|298
|
|-
|בואינג 787-10
|5
|5
|–
|24
|333
|357
|
|-
! colspan="8" style="background:beige;"|צי חברת סעודיה קרגו
|-
|בואינג 747-400BDSF
|2
|—
|colspan=4|מטען
|
|-
|בואינג 747-400ERF
|1
|—
| colspan="4" |מטען
|
|-
|בואינג 747-400F
|1
|—
| colspan="4" |מטען
|
|-
|בואינג 747-8F
|2
|—
|colspan=4|מטען
|
|-
|בואינג 777F
|4
|—
|colspan=4|מטען
|
|-
! colspan="8" |צי חברת סעודיה אלביירק
|-
!איירבוס A319-100
!3
|—
|—
|48
|—
|48
!
|-
!סה"כ
!157
!70
| colspan="5" |
|}

==ראו גם==
*האסון האווירי בצ'רקהי דאדרי

==קישורים חיצוניים==

* 

* מדיה וקבצים בנושא [http://www.airliners.net/search/photo.search?airlinesearch=Saudi%20Arabian%20Airlines&distinct_entry=true סעודיה] באתר Airliners.net

==הערות שוליים==

קטגוריה:חברות תעופה לאומיות
קטגוריה:ערב הסעודית: תעופה
קטגוריה:חברות סעודיות
קטגוריה:אסיה: חברות תעופה
פרדריק דיקון

פרדריק דיקון (באנגלית: Frederick Deacon; ינואר 1829 - 20 בנובמבר 1875) היה שחמטאי בריטי.

== קריירה ==
דיקון ניצח בדו-קרב את ו. גילבי 2-1 והפסיד בדו-קרב לראנקן 0–2 בלונדון בתחרות 1851. (ניצח: שמואל בודן).

דיקון ניצח דו-קרבות מול אדוארד לווה 7.5-2.5 בשנת 1851 ואת קארל מאיה 5-2 בשנת 1852.

דיקון הגיע למקום השני, אחרי ג'ורג' הנרי מקנזי בתחרות לונדון 1862, חלק מקום 11 בתחרות אחרת שהתקיימה בלונדון באותה שנה (ניצח: אדולף אנדרסן)
והפסיד דו-קרב לוילהלם שטייניץ 1.5-5.5 בלונדון בשנת 1863.

==קישורים חיצוניים==

== הערות שוליים ==

קטגוריה:שחמטאים בריטים
קטגוריה:בריטים שנולדו ב-1829
קטגוריה:בריטים שנפטרו ב-1875
אריס סלוניקי (כדורסל)

ההיכל הביתי מלטרון בזמן משחק
אריס סלוניקי (ביוונית: Κ.Α.Ε Άρης) היא קבוצת כדורסל יוונית מהעיר סלוניקי, המתמודדת בליגת העל היוונית ובליגת האלופות.

== היסטוריה ==
המועדון נוסד ב-1922, כחלק מ. המועדון החל לשחק ב-1928 במסגרת מסודרת של ליגה, כאשר הוקמה ביוון ליגה חצי מקצועית.

עד שנות ה-80 אריס נחשבה למועדון השלישי בחשיבותו ביוון, אחרי פנאתינייקוס ואולימפיאקוס. מתחילת שנות השמונים עד לשנות ה-90 אריס סלוניקי זכתה בשבע אליפויות וחמישה גביעים והייתה הקבוצה היוונית הראשונה שזכתה להצלחה במפעלים האירופים עם העפלתה לשלושה פיינל פורים רצופים של גביע אירופה לאלופות (1988, 1989, 1990). מתחילת שנות ה-90, חלה ירידה משמעותית ביכולותיה הספורטיביות של הקבוצה והיא נחשבת ביוון כקבוצה מהדרג השני. המועדון זכה בשלושה תארים אירופים החל משנות ה-90. בעונת 2015/2016 מתמודדת הקבוצה במסגרת היורוקאפ.

האולם הביתי של המועדון הוא היכל אלכסנדריו מלטרון, המכיל 5,500 מקומות ישיבה.

== תארים והישגים ==
*הליגה היוונית:
**אליפות (10): 1930, 1979, 1983, 1985, 1986, 1987, 1988, 1989, 1990, 1991
**מקום שני: 1980, 1984
*הגביע היווני:
**זכייה (8): 1985, 1987, 1988, 1989, 1990, 1992, 1998, 2004
**גמר: 1984, 1993, 2003, 2005, 2014, 2017
*גביע קוראץ:
**זכייה (1): 1997
* גביע ספורטה:
**זכייה (1): 
* יורוקאפ צ'לנג:
**זכייה (1): 2003
*גביע יול"ב:
**גמר: 2006

==שחקני עבר בולטים==

==מאמנים מפורסמים==
* יאניס יואנידיס
* דושאן איבקוביץ'
* צביקה שרף
* דייוויד בלאט
* שרון דרוקר

==ראו גם==
*אריס סלוניקי (כדורגל)

==קישורים חיצוניים==

*

*
קטגוריה:קבוצות כדורסל יווניות
כדורסל
מרשה קרוס

מרשה קרוס (באנגלית: Marcia Cross, נולדה ב-25 במרץ 1962) היא שחקנית טלוויזיה וקולנוע אמריקאית הידועה בעיקר בתפקידה כברי ואן די קאמפ בסדרה "עקרות בית נואשות".

==ביוגרפיה==
קרוס נולדה במרלבורו שבמסצ'וסטס כאמצעית מבין שלוש בנות במשפחה קתולית, אמה מורה ואביה מנהל אישי, סיימה את לימודיה בבית הספר ג'וליארד בניו יורק וכן לימודי פסיכולוגיה באוניברסיטת אנטוניץ' בלוס אנג'לס.

התפקיד הראשון שלה היה באופרת הסבון "The Edge of Night". מאוחר יותר היא שיחקה גם באופרות הסבון "נוטס לנדינג" ו"לחיות את החיים".
מ-1992 במשך שש שנים, השתתפה בסדרת הדרמה "מלרוז פלייס", בתפקיד קימברלי שואו. לאחר מכן נטלה הפסקה ממשחק לטובת לימודים. בשנת 1996 שיחקה בסרט הטלוויזיה של ABC "כל מה שהיא אי פעם רצתה" בתור אישה צעירה הנואשת לילד אך אינה יכולה להסתכן בהריון בגלל התרופות שעליה ליטול כדי לשלוט בהפרעה הדו-קוטבית שלה.

בין השנים 1997–2005 שיחקה במספר סדרות בתפקידי אורח, בהן "CSI", "אלי מקביל", "מלך השכונה" ו"סיינפלד" כרופאת עור שסיינפלד יוצא עימה.
ב-2005 שיחקה במשך כשנה בסדרה "אוורווד" ועזבה לטובת התפקיד של ברי ואן די קאמפ ב"עקרות בית נואשות", על תפקיד זה הייתה מועמדת לפרס אמי ולשלושה פרסי גלובוס הזהב. ב-2018 השתתפה בסדרת הרשת "Youth & Consequences", אשר שודרה ביוטיוב פרימיום.

== חיים אישיים ==
קרוס הייתה בת זוגו של השחקן ריצ'רד ג'ורדן שהיה מבוגר ממנה ב-25 שנה. בשנת 1993 נפטר ג'ורדן מגידול במוח. בשנת 2006 התחתנה עם המתווך טום מהוני.

זמן קצר לאחר חתונתם עברה הפריה חוץ גופית ובפברואר 2007, זמן קצר לפני יום הולדתה ה-45 ילדה תאומות.

ביוני 2019 חשפה קרוס כי היא נאבקה בסרטן פי-הטבעת וכרגע הגידול נמצא בנסיגה.

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא אירי
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
סרגיי קלשצ'נקו

סרגיי קלשצ'נקו (במולדובנית: Сeргей Клещенко; נולד ב-20 במאי 1972) הוא כדורגלן עבר מולדובני ששיחק בעמדת החלוץ, וכיום מאמן את נבחרת מולדובה.

==קריירה==
קלשצ'נקו החל לשחק כדורגל במולדובה והתפרסם לאחר שהוביל את התקפת זימברו קישינב בתחילת שנות התשעים, תקופה בה שלטה הקבוצה בכדורגל המולדובני. קלשצ'נקו זכה עם הקבוצה בחמש אליפויות, וכבש במדיה 64 שערים בשלוש קדנציות, כשביניהן שיחק בגו אהד איגלס ההולנדית. ב-1998 נבחן קלשצ'נקו בווטפורד האנגלית, שביקשה להחתימו, אך בעיות עם אשרת העבודה של השחקן ודרישה כספית גבוהה של זימברו קישינב מנעו בסופו של דבר את המעבר, וקלשצ'נקו עבר לתקופה קצרה לזניט סנקט פטרבורג הרוסית.

בשנת 1999 הגיע קלשצ'נקו לישראל וחתם במכבי חיפה. במשחקו הראשון במדי הקבוצה, מול הפועל פתח תקווה באצטדיון האורווה, כבש ארבעה שערים. בעונת 1999/2000 כבש 22 שערים, ובכך שבר את השיא שקבע הפולני אנדז'יי קוביקה שנה קודם לכן, והפך לשחקן הזר שכבש הכי הרבה שערים בעונה אחת בליגת העל. כיבושיו הרבים זיכו אותו בכינוי "הקלאצ'ניקוב", על שם רובה הסער הרוסי AK-47. בעונת 2000/2001 זכה עם מכבי חיפה באליפות.

לקראת עונת 2001/2002 חתם קלשצ'נקו בקבוצת הפועל תל אביב. כבר במשחקו הראשון בקבוצה כבש את שער הבכורה שלו, 4 דקות מפתיחת המשחק מול מכבי הרצליה במסגרת גביע הטוטו. עם הפועל תל אביב הגיע בעונה זו עד לשלב רבע הגמר בגביע אופ"א, הישג השיא של קבוצה ישראלית במפעל זה. קלשצ'נקו כבש את השער השני לזכות הפועל במשחקה הביתי מול קבוצת צ'לסי האנגלית באצטדיון בלומפילד, ואת השער הבודד בניצחונה של קבוצתו מול קבוצת מילאן האיטלקית, במשחק שנערך בקפריסין. באותה עונה גם זכה עם הפועל תל אביב בגביע הטוטו.

לאחר שנתיים בהפועל תל אביב עבר קלשצ'נקו לרוסיה וחתם בקבוצת צ'רנומורץ נובורוסיסק. קלשצ'נקו לא מצא את מקומו בקבוצה, וחזר עוד באותה עונה לישראל, כשחתם בקבוצת בני יהודה תל אביב. בתום העונה חזר למולדתו ולקבוצה בה שיחק כבר בעבר, זימברו קישינב. לאחר מכן שיחק בעוד קבוצות ברוסיה, עד שפרש בפברואר 2008, והחל להתמקד בפיתוח מחלקות הנוער במולדובה. לאחר מכן מונה למאמן נבחרת הנוער של מולדובה. בשנת 2013 מונה למאמן זימברו קישינב, ולאחר מכן שימש עוזר מאמן בלייריה וברוסטוב.

בשנת 2019 הוא הגיע לצוות מאמנים של נבחרת מולדובה בכדורגל. לאחר שהיה מאמן נבחרת הנוער, בשנת 2021 הוא מונה למאמן הנבחרת הבוגרת. בשנת 2022 הוא עזר להגעת ארתור קראצ'ון שהיה שחקן הנבחרת להפועל כפר סבא.

קלשצ'נקו הוא מלך השערים של נבחרת מולדובה עם 11 שערים. הופעת הבכורה שלו במדי הנבחרת נערכה בשנת 1991, ועד שנת 2006 ערך במדיה 69 הופעות.

בנו הוא הכדורגלן ניקי קלשצ'נקו.

==תארים==
;זימברו קישינב
* אליפות מולדובה: 1992/1993, 1993/1994, 1994/1995, 1995/1996, 1997/1998
* הגביע המולדובי: 1997/1998
;מכבי חיפה
* אליפות: 2000/2001

;הפועל תל אביב
* גביע הטוטו: 2001/2002

==קישורים חיצוניים==

* 

==הערות שוליים==

קטגוריה:כדורגלנים מולדובנים
קטגוריה:חלוצי כדורגל מולדובנים
קטגוריה:כדורגלני זימברו קישינב
קטגוריה:כדורגלני גו אהד איגלס
קטגוריה:כדורגלני זניט סנקט פטרבורג
קטגוריה:כדורגלני מכבי חיפה
קטגוריה:כדורגלני הפועל תל אביב
קטגוריה:כדורגלני צ'רנומורץ נובורוסיסק
קטגוריה:כדורגלני בני יהודה תל אביב
קטגוריה:כדורגלני סיביר נובוסיבירסק
קטגוריה:כדורגלני נבחרת מולדובה
קטגוריה:כדורגלנים זרים בישראל
קטגוריה:ספורטאים מולדובנים ברוסיה
קטגוריה:ספורטאים זרים בהולנד
קטגוריה:ספורטאים מולדובנים בישראל
קטגוריה:מאמני כדורגל מולדובנים
קטגוריה:ילידי 1972